- Hindi News
- National
- जिस बेटी के लिए वर ढूंढते समय बिछुड़ी मां, उसी बेटी की शादी से 4 दिन पहले लौटी याददाश्त, हुआ मिलन
जिस बेटी के लिए वर ढूंढते समय बिछुड़ी मां, उसी बेटी की शादी से 4 दिन पहले लौटी याददाश्त, हुआ मिलन
इसेममता का खिंचाव कहें या कुदरत का करिश्मा, जिस बेटी के लिए मां दो साल पहले वर ढूंढने के दौरान जहरखुरानी का शिकार होकर मानसिक संतुलन खो बैठी थी चार दिन पहले उसकी याददाश्त लौट आई। अपना घर आश्रम के जरिए परिवार से मिलन हुआ तो पता चला तीन दिन बाद उसी बेटी की शादी है।
यह कहानी है अलवर जिले के तिजारा क्षेत्र के गांव जिभाना निवासी 50 वर्षीया संतोष देवी की। संतोष देवी फरवरी 2014 में अपने पीहर भोपाल बेटी सुमित्रा के लिए वर देखने गई थी। भोपाल में रेलवे स्टेशन जाने के दौरान जहरखुरानी का शिकार हो गई।
कुछ समय पहले पति की मौत, जवान बेटी के विवाह की चिंता और इस पर जहरखुरानी ने उसकी जिंदगी की गाड़ी को पटरी से उतार दिया। संतोष देवी मानसिक संतुलन खोने के बाद लापता हो गई। उसे परिजनों ने खूब ढूंढा। पता नहीं चला तो उसे मृत मान लिया, लेकिन कुदरत को कुछ और मंजूर था। परिजन काफी दिन तक उसे तलाश करते रहे। लेकिन कोई सुराग नहीं लग सका। इसी 22 दिसंबर को अपनाघर में संतोष देवी की याददाश्त लौट आई। अपनाघर संचालक डा.बीएम भारद्वाज ने उसके बताए नाम पते पर जानकारी दी तो पता चला उसी बेटी सुमित्रा की शादी 27 दिसंबर को है।
रब ने मेहर की है : लुक्का सिंह
संतोषदेवी की बेटी सुमित्रा की बारात 27 दिसंबर को टपूकड़ा से आएगी। बिछड़ी मां के मिल जाने से शादी का उत्साह दोगुना हो गया है। बेटा सरदार लुक्का सिंह का कहना है कि रब ने जो मेहर की है उसे कह नहीं सकता। मां के दो साल पहले बिछडऩे पर हमने जो दुख झेला उसे बयां नहीं किया जा सकता, लेकिन अंत भला तो सब भला। सबसे ज्यादा खुशी बहन सुमित्रा को है, जो अभी तक अपने आप को ही मां के बिछुड़ने का दोषी मानती थी।
मेडीकल साइंस
घटना,दुर्घटना या सदमे में इंसान की याददाश्त जा सकती है। इसे मेडिकल साइंस में साइकॉजेनिक श्यूग कहते हैं। यह दिमाग का मैकेनिज्म गड़बड़ी के कारण होता है। इंसान सब कुछ भूल जाता है और कई वर्ष तक ऐसा रह सकता है। जब भी साइकॉजेनिक श्यूग स्टेज से बाहर निकलता है, याददाश्त जाती है। डॉ.पवन शर्मा, मनोरोग विशेषज्ञ
वेदोंऔर पुुराणों में अनेक प्रसंग हैं, जिनसे ज्ञात होता है कि मनुष्य के मनोभाव मस्तिष्क से तरंग रूप में निकलते हैं। इसका असर उस व्यक्ति पर होता है जिसके बारे में वह सोच रहा है। इस घटना में यह संभव है कि जिस बेटी की शादी है वह अपनी मां के बारे में लगातार सोच रही हो और मातृत्व प्रेम के कारण ही मां की याददाश्त लौटी है। रामभरोसीभारद्वाज, महंत बिहारीजी मंदिर
धर्म गुरू
याददाश्त लौटते ही बेटी को याद कर रोने लगी थी
डा.भारद्वाज ने बताया कि संतोष देवी 10 अप्रैल 2014 को भरतपुर के गोपालगढ़ मोहल्ले में लावारिस हालत में घूमते हुए मिली। उसका मानसिक संतुलन बिगड़ा हुआ था। लगातार उपचार कराया। करीब छह माह पहले कुछ-कुछ चेतना आने लगी थी, लेकिन आधा-अधूरा पता बताती थी। बताए पते पर कई जगह जांच कराई, किंतु सफलता नहीं मिली। इसी 22 दिसंबर को यकायक उसकी याददाश्त लौट आई और अपनी बेटी सुमित्रा और परिजनों को याद कर रोने लगी। बताए पते पर सूचना दी तो उसके बेटे सरदार लुक्का सिंह को विश्वास ही नहीं हुआ। बुधवार को वह अपने बहनोई सरदार जयपालसिंह के साथ भरतपुर पहुंचे। परिवार से मिलते ही अपनी सबसे छोटी बेटी सुमित्रा के बारे में पूछा। जब उसे बताया गया कि सुमित्रा की शादी इसी 27 दिसंबर को है तो उसकी आंखों से अश्रुधारा बह उठी। संतोष देवी अपने घर चली गई हैं।
भरतपुर. अपने बेटे लुक्कासिंह एवं दामाद के साथ संतोषदेवी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva